
Acatistul Sfântului mucenic Trifon (al doilea acatist) 
(1 februarie/14 februarie) 


Sfântul mucenic Trifon din Apameea (1 februarie): 


https://www.academia.edu/43031059/Sf% C3% A2ntul_mucenic_Trifon_din_Apameea_1_fe 
bruarie 


https://archive.org/details/sf.-muc-trifon 


https://www2.slideshare.net/steaemy 1/sf-muc-trifon 


ie se ste 


(după ieroschim. Silvestru Florescu, Sfânta Mânăstire Frăsinei) 


La mânăstirea Frăsinei, are o părticică de oseminte - sfinte moaşte pe Sfanta Masă. 
La 1 februarie se scot sfintele moaşte să le sărute toţi. Se citeşte Acatistul şi se face 
colivă de pomenire. Este considerat sfântul ce tămăduieşte şi alungă toată strică- 

ciunea (chiar gândacii şi viermii din grădini şi holde). Astfel, cei ce au trebuinţă în 
acest sens îi fac Acatistul mai des şi cer atingerea de sfinte moaște. 


Rugăciunile începătoare 
În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 

TE 


este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 

După obişnuitul început se zice: 


Condacul 1 

Ca unuia ce ai îndrăznire către Domnul, pe care cu multă dragoste L-ai mărturisit, 
acum te rugăm să mijloceşti şi pentru noi, cei în nevoile multor primejdii şi păcate, 
că cinstindu-te cântăm: Bucură-te, Sfinte mucenic Trifon, tămăduirea de toată 
stricăciunea! 


Icosul 1 

Fericite Trifone, mucenicul plăcut al lui Hristos, la tine alergăm şi noi cei în boli, 
patimi şi multe prigoniri, ca să nu fim ruşinaţi ca unii lepădaţi de la faţa lui Dum- 
nezeu. 

Bucură-te, Trifon, cel născut în Frigia; 

Bucură-te, cel cu darul de sus miruit; 

Bucură-te, cel ales pentru lucrarea lui Dumnezeu; 

Bucură-te, că din tinereţe prin tine minuni s-au făcut; 

Bucură-te, că se înfricoşau duhurile rele de tine; 

Bucură-te, îngerule pământesc; 

Bucură-te, cel de oameni cinstit; 

Bucură-te, mărturisitorul lui Hristos; 

Bucură-te, vitejia credinţei creştine; 

Bucură-te, cu păgânătatea luptător; 

Bucură-te, neînfricat vestitor; 

Bucură-te, Sfinte mucenic Trifon, tămăduirea de toată stricăciunea! 


Condacul al 2-lea 

Din tinereţe un mare dar aveai, că toate cele stricăcioase le alungai, și opreai vătă- 
mările de tot felul; chiar gândacii şi viermii din grădini și holde fugeau, la cântarea 
ta de: Aliluia! 


Icosul al 2-lea 

Se mirau prigonitorii păgâni de tine, blândule mărturisitor al lui Hristos, că neîn- 
chinându-te la zeii lor, străluceai şi mai mult ca ei. 

Bucură-te, alesul lui Hristos; 

Bucură-te, chipul bunătăţii de sus; 

Bucură-te, că şi pe cei răi îi îmblânzeai,; 

Bucură-te, că nu te sufereau cele rele; 

Bucură-te, că de tine fugeau; 

Bucură-te, că şi gândacii şi viermii piereau; 

Bucură-te, că toate vătămările opreai; 

Bucură-te, lucrarea nestricăciunii lui Dumnezeu; 

Bucură-te, mângâietorul suferinței; 

Bucură-te, iubirea cea tămăduitoare; 

Bucură-te, dragostea cea curăţitoare; 

Bucură-te, Sfinte mucenic Trifon, tămăduirea de toată stricăciunea! 


Condacul al 3-lea 

La multe chinuri te-au supus slujitorii idoleşti, dar tu cu nevinovăție pe toate le-ai 
răbdat, mărturisind şi mai mult pe Hristos, ca Dumnezeu întrupat, căruia cântai: 
Aliluia! 


Icosul al 3-lea 

Fiind plin de darul dumnezeiesc, nimic nu te clintea de la dreapta credință, şi aşa 
te-ai arătat în toate neînvins. 

Bucură-te, că şi desculţ pe ger ai umblat; 

Bucură-te, că piroane de fier în picioare ţi-au pus; 

Bucură-te, că bătăi îndelungi ai suportat; 

Bucură-te, că nici o muncă nu te-a împuținat; 

Bucură-te, că şi mai cu blândeţe pe ighemon sfătuiai; 

Bucură-te, că şi pe păgâni la Hristos să-i atragi voiai; 

Bucură-te, că mulți prin tine s-au luminat; 

Bucură-te, că la dreapta credinţă au venit; 

Bucură-te, minunat pescuitor de oameni; 

Bucură-te, cel prin care Dumnezeu s-a Slăvit,; 

Bucură-te, bucuria drepteredincioşilor; 

Bucură-te, Sfinte mucenic Trifon, tămăduirea de toată stricăciunea! 


Condacul al 4-lea 
Prigonitorii, nemairăbdând minunile tale, au poruncit să ţi se taie capul, că se te- 
meau cu mare frică de pieirea idolilor lor, dar tu cântar: Aliluia! 


Icosul al 4-lea 

Prin tine puterea credinţei lui Hristos a strălucit tuturor, iar temeliile păgâne s-au 
clătinat, şi întunericul lor s-a risipit. 

Bucură-te, mare mucenic al lui Hristos; 

Bucură-te, jertfa vieţii creştine; 

Bucură-te, că ai câștigat viaţa de sus; 

Bucură-te, că ai intrat în Viaţa cea nemuritoare; 

Bucură-te, că minunile tale nu s-au sfârșit; 

Bucură-te, că mai multe încă faci; 

Bucură-te, că şi noi la tine alergăm; 

Bucură-te, că şi noi în nevoi te rugăm; 

Bucură-te, şi ajutorul nostru neîntârziat,; 

Bucură-te, Trifon, fericite; 

Bucură-te, Trifon, blândule, de minuni făcător; 

Bucură-te, Sfinte mucenic Trifon, tămăduirea de toată stricăciunea! 


Condacul al 5-lea 
Au trecut războirile idolilor, dar au rămas răutățile păgâneşti, pe care te rugăm să le 
alungi ca odinioară cu minunile tale, în cântarea de: Aliluia! 


Icosul al 5-lea 

Sub ocrotirea ta nu mai deznădăjduim de milostivirea lui Hristos, că fiind împre- 
surați de multele păcate, nu ştim ce să mai facem. 

Bucură-te, că pe mulți la Hristos ai câştigat; 

Bucură-te, că multe răutăți ai îndreptat; 

Bucură-te, că opreşti vrăjmăşiile; 

Bucură-te, că alungi demonii; 

Bucură-te, că risipeşti pe toți vătămătorii; 

Bucură-te, mângâietorul celor necăjiţi; 

Bucură-te, tămăduitorul celor bolnavi; 

Bucură-te, hrănitorul celor lipsiţi; 

Bucură-te, Trifon, omul lui Dumnezeu; 

Bucură-te, omul ajuns la Dumnezeu; 

Bucură-te, Trifon, prin care și noi primim harul; 

Bucură-te, Sfinte mucenic Trifon, tămăduirea de toată stricăciunea! 


Condacul al 6-lea 

Precum ai scos pe demonul cumplit din fiica împăratului, şi în văzul tuturor l-ai 
alungat, îndepărtează şi de la noi duhurile patimilor stricăcioase, ca să cântăm: 
Aliluia! 


Icosul al 6-lea 

Precum odinioară minuni nenumărate ai făcut, nu le conteni nici acum pentru noi, 
căci de ele avem mare trebuinţă. 

Bucură-te, grabnicul nostru ajutător; 

Bucură-te, de minuni făcător; 

Bucură-te, plăcut al lui Dumnezeu; 

Bucură-te, cel ascultat în rugăciune; 

Bucură-te, că primeșţi de sus toate pe care le ceri; 

Bucură-te, că din copilărie acest dar îl ai; 

Bucură-te, cel cu darul lui Hristos învrednicit; 

Bucură-te, de asemenea împărțitorule de daruri; 

Bucură-te, că mucenicia şi alte daruri ţi-a adăugat; 

Bucură-te, iubire de Dumnezeu dăruită; 

Bucură-te, iubire de oameni închinată; 

Bucură-te, Sfinte mucenic Trifon, tămăduirea de toată stricăciunea! 


Condacul al 7-lea 
După cumplitele munci ale muceniciei, acum te bucuri în locașurile cele veșnice 
ale lui Hristos, că bine Domnului ai slujit în cântarea de: Aliluia! 


Icosul al 7-lea 

Doar cel ce lucrează cu adevărat este şi vrednic de odihnă, şi doar cel ce se ostene- 
şte va gusta și liniștitoarea pace. 

Bucură-te, nevoitorule în cele sfinte; 

Bucură-te, lucrătorule de cele înalte; 

Bucură-te, că ziua şi noaptea cele bune ai săvârșit; 

Bucură-te, că pe toate lui Dumnezeu le-ai închinat; 

Bucură-te, că pe Hristos cu adevărat L-ai iubit, 

Bucură-te, că pe EL în toate L-ai urmat; 

Bucură-te, că poruncile Lui ai îndeplinit; 

Bucură-te, că din cuvintele Lui ai vorbit; 

Bucură-te, al Evangheliei cuvântător; 

Bucură-te, apostolie creştină; 

Bucură-te, fericită propovăduire; 

Bucură-te, Sfinte mucenic Trifon, tămăduirea de toată stricăciunea! 


Condacul al 8-lea 

Amintirea muceniciei tale, Sfinte Trifon, şi pe noi ne îndeamnă la răbdare și cre- 
dinţă, în toate necazurile vieţii, ca să câştigăm şi noi mântuirea în cântarea de: Ali- 
luia! 


Icosul al 8-lea 

Viaţa cea pământească este un „drum al crucii”; doar prin Hristos, cel ce a biruit 
moartea, şi noi vom ajunge la „crucea Învierii”, cea strălucitoare. 

Bucură-te, Sfinte Trifon, cel încununat de Hristos; 

Bucură-te, cel cu darul Lui îmbogăţit; 

Bucură-te, că şi nouă din acesta ne dăruieșşti; 

Bucură-te, izvor de daruri; 

Bucură-te, că pe toţi îi adapi; 

Bucură-te, că pe toţi îi chemi la cele sfinte; 

Bucură-te, că necurăţiile le alungi; 

Bucură-te, că ne speli de toată spurcăciunea; 

Bucură-te, că iarăşi ne faci sănătoşi; 

Bucură-te, că ne readuci la lumină; 

Bucură-te, că iarăşi la chipul lui Dumnezeu revenim; 

Bucură-te, Sfinte mucenic Trifon, tămăduirea de toată stricăciunea! 


Condacul al 9-lea 

Numele tău, Sfinte Trifon, a rămas un nume sfânt, pe care şi noi îl cinstim cu închi- 
narea către Hristos, cântând: Aliluia! 

Icosul al 9-lea 

Dacă nu am avea amintirea sfinților iubitori de Dumnezeu, în întunericul patimilor 
noastre am pieri, de aceea pe tine, Sfinte Trifon, necontenit te lăudăm. 

Bucură-te, Sfinte Trifon, nume sfințit; 

Bucură-te, sfântă amintire pe pământ; 

Bucură-te, că prin tine pe Hristos Îl prea mărim; 

Bucură-te, că prin tine şi noi ne bucurăm; 

Bucură-te, că îndemnul tău ne ajută; 

Bucură-te, că ne scoţi din tina păcatelor noastre; 

Bucură-te, că pe nimeni nu vrei să pierzi; 

Bucură-te, că pe toți pentru Dumnezeu vrei să-i câştigi; 

Bucură-te, blândule păstor al nostru; 

Bucură-te, cântarea de sus ce şi pe noi ne adună; 

Bucură-te, cerescule pământean; 

Bucură-te, Sfinte mucenic Trifon, tămăduirea de toată stricăciunea! 


Condacul al 10-lea 
Mare dăruire ni s-a făcut cu sfintele tale moaște, că trupul tău pătimitor pentru Hri- 
stos este izvor de daruri, pentru toţi care cântă: Aliluia! 


Icosul al 10-lea 

Scumpă şi prețioasă comoară sunt sfintele tale moaşte, pe care le cinstim cu laude 
şi slujbe sărbătoreşti, prin care şi noi de tine ne apropiem. 

Bucură-te, comoară scumpă pe pământ; 

Bucură-te, mărgăritar scos la vedere; 

Bucură-te, vrednicule de multă cinstire; 

Bucură-te, că şi noi adesea te pomenim; 

Bucură-te, că nici tu nu ne uiţi; 

Bucură-te, sfântul nostru cunoscut; 

Bucură-te, cel la care alergăm cu îndrăznire; 

Bucură-te, cel la care cerem ajutor în toate; 

Bucură-te, că te ştim prea milostiv; 

Bucură-te, că ne eşti cu adevărat ascultător; 

Bucură-te, sfântul nostru de aproape; 

Bucură-te, Sfinte mucenic Trifon, tămăduirea de toată stricăciunea! 


Condacul al 11-lea 

Suntem împresuraţi de multe nevoi, de necazuri, de patimi, de vicleniile demonice, 
de asupririle vrăjmaşilor, dar avându-te pe tine ajutător, pe toate le biruim, cântând: 
Aliluia! 

Icosul al 11-lea 

Te rugăm, Sfinte Trifon, să nu te scârbeşti de stricăciunile şi necurăţiile noastre su- 
fleteşti şi trupești, ci ca un milostiv şi pe noi ne ridică la Hristos. 

Bucură-te, înger omenesc; 

Bucură-te, că asemenea Îngerilor te-ai făcut; 

Bucură-te, iubirea cea de sus; 

Bucură-te, şi iubirea cea de Jos; 

Bucură-te, tăria credinţei neclintite; 

Bucură-te, nădejdea dragostei neabătute; 

Bucură-te, că ai rămas al lumii fiu credincios; 

Bucură-te, că ne-ai ridicat şi pe noi ca fiii Cerului; 

Bucură-te, că nu ai părăsit pământul; 

Bucură-te, că ai grijă şi de cei trupeşti; 

Bucură-te, omul ce a unit făpturile; 

Bucură-te, Sfinte mucenic Trifon, tămăduirea de toată stricăciunea! 


Condacul al 12-lea 

Sfinte mare mucenic Trifon, cel ce în cetele Sfinţilor locuieşti şi cu ei pentru lume 
te rogi, ca unul pe care te avem bun cunoscut, ajută-ne să nu pierim în păcatele 
noastre, ci să cântăm: Aliluia! 


Icosul al 12-lea 

Te avem cu adevărat ca pe unul de aproape ajutător, şi aşa nădejdea noastră nu se 
clatină şi credinţa noastră rămâne întreagă, ceea ce ne dă și nouă marea bucurie 
întru Hristos. 

Bucură-te, bucuria lui Hristos pe pământ; 

Bucură-te, bucuria lumii întru Dumnezeu; 

Bucură-te, bucuria Cerului şi a Pământului; 

Bucură-te, bucuria noastră; 

Bucură-te, nădejdea ajutorului de sus; 

Bucură-te, şi rugătorul nostru fierbinte; 

Bucură-te, cel cu daruri dăruit; 

Bucură-te, şi al nostru dăruitor; 

Bucură-te, şi cinstirea noastră; 

Bucură-te, şi sprijinitorul nostru în toate nevoile; 

Bucură-te, bunul nostru sfânt de aproape; 

Bucură-te, Sfinte mucenic Trifon, tămăduirea de toată stricăciunea! 


Condacul al 13-lea (de trei ori) 

O, prea fericite mucenic Trifon, primeşte şi puţina noastră cinstire și ne izbăvește 
de toată boala, primejdia și răutatea, că ştim darul pe care-l ai de la PreaSfântul 
Duh, ca și noi să cântăm: Aliluia! 


Se citesc apoi din nou: 


Icosul 1 

Fericite Trifone, mucenicul plăcut al lui Hristos, la tine alergăm şi noi cei în boli, 
patimi şi multe prigoniri, ca să nu fim ruşinaţi ca unii lepădaţi de la faţa lui Dum- 
nezeu. 

Bucură-te, Trifon, cel născut în Frigia; 

Bucură-te, cel cu darul de sus miruit; 

Bucură-te, cel ales pentru lucrarea lui Dumnezeu; 

Bucură-te, că din tinereţe prin tine minuni s-au făcut; 

Bucură-te, că se înfricoşau duhurile rele de tine; 

Bucură-te, îngerule pământesc; 

Bucură-te, cel de oameni cinstit; 

Bucură-te, mărturisitorul lui Hristos; 

Bucură-te, vitejia credinţei creștine; 

Bucură-te, cu păgânătatea luptător; 

Bucură-te, neînfricat vestitor; 

Bucură-te, Sfinte mucenic Trifon, tămăduirea de toată stricăciunea! 


Condacul 1 

Ca unuia ce ai îndrăznire către Domnul, pe care cu multă dragoste L-ai mărturisit, 
acum te rugăm să mijloceşti şi pentru noi, cei în nevoile multor primejdii şi păcate, 
că cinstindu-te cântăm: Bucură-te, Sfinte mucenic Trifon, tămăduirea de toată 
stricăciunea! 

Sfântul Nicolae Velimirovici - Proloagele de la Ohrida - Pomenirea Sfântului 
sfinţit mucenic Trifon 

Trifon s-a născut din părinţi săraci în satul Lampsacus din Frigia. EI în copilăria lui 
păştea gâştele. Incă din acea copilărie el putea vindeca bolile care îi cuprindeau pe 
oameni şi pe animale şi alunga duhurile rele. 


În acel timp în imperiul roman împărăţea Gordian, a cărui fiică, Gordiana, era lo- 
vită de nebunie, din cauza bolii fiicei lui împăratul suferea cumplit. Duhul cel rău a 
vorbit însă prin gura Gordianei spunând că nimeni nu-l va putea arunca afară în 
afară de Trifon. După ce mulţi cu numele Trifon au fost chemaţi din toată împă- 
răția, prin purtarea de grijă a lui Dumnezeu, a fost aflat şi acest Trifon şi chemat la 
împăratul. Ajungând la Roma, Trifon a vindecat-o pe Gordiana de duhul necurat, 
împăratul 1-a încărcat de daruri, pe care Trifon le-a împărţit pe toate săracilor, când 
a ajuns la locul lui de baştină, în satul său acest tânăr sfânt a continuat să pască 
gâştele şi să se roage lui Dumnezeu. 


Luând împărăția Decius şi pornind acesta crunta lui prigonire împotriva creştinilor, 
a fost prins şi Sfântul Trifon şi torturat bestial pentru credinţa lui în Hristos. 


EI a îndurat toate schingiuirile cu bucurie, zicând: “0, de m-aş învrednici să mor 
în aceste chinuri pentru numele Stăpânului meu, Domnului şi Dumnezeului 

meu lisus Hristos.” Chinurile însă nu au putut să-l vatăme cu nimic, pentru care 
chinuitorii l-au osândit la moarte prin tăierea capului. 


Sfântul Trifon s-a rugat înaintea morţii şi şi-a dat sufletul în mâinile lui Dumnezeu 
la anul 250 de la Hristos. 


Cugetare 


Rugăciunea Sfântului Trifon înaintea morții: “O Doamne, Dumnezeule al dumne- 
zeilor şi împărate al împăraţilor, Sfinte al sfinților, îţi mulţumesc Ţie că mai 
învrednicit ca alergarea mea până la capăt să o săvârşesc. Şi acum mă rog Ție ca 
mâna necuratului diavol să nu se atingă de mine, să nu fiu tras eu întru acest ceas 
în întunericul cel mai din afară. Ci pe îngerii Tăi trimite-i să mă poarte întru loca- 
şurile Tale şi moştenitor al Împărăției celei dorite să mă facă. Primeşte sufletul 
meu şi ascultă rugăciunile tuturor celor care se roagă ie întru pomenirea mea. 
Priveşte către ei din locaşul Tău cel sfânt şi dăruieşte-le milele Tale cele bogate şi 
nepieritoare. Căci Tu eşti Unul bun şi milostiv şi Dătătorul tuturor bunătăţilor în 
veacul vecilor, Amin." 


Pentru că Trifon a luat mucenicia în Niceea şi multe minuni s-au săvârşit acolo 
după aceea la sfintele sale moaşte, cetăţenii Niceei au voit să-l îngroape pe Trifon 
în cimitirul lor. Dar sfântul li s-a arătat în vis şi le-a poruncit să-i împlinească 
dorinţa lui de a fi dus şi îngropat în satul lui, Lampsacus, unde păştea gâştele pe 
când era copil. 

